**Andrioniškio seniūnijoje:**

 **1.** Andrioniškio miestelyje yra kultūros paveldo objektai **– Andrioniškio Šv. apaštalų Petro ir Šv. Povilo bažnyčios statinių kompleksas** (unikalus objekto kodas 46607). **Kompleksą sudaro Šv. Apaštalų Petro ir Povilo bažnyčia (**unikalus objekto kodas 17235), bažnyčia pastatyta 1935 m. (projekto autorius inžinierius Pr. Morkūnas), **tvora ir vartai** (unikalus objekto kodas 46608) **antkapinis paminklas** (unikalus objekto kodas 7674), antkapinis paminklas datuojamas XIX a. (autorius Petras Buzas). Bažnyčioje yra kultūros paveldo objektas – **paveikslas „Šv. Baltramiejus“** (unikalus objekto kodas 8723), XIX a., aliejus, drobė, tapyba, šventoriaus pagrindinių vartų įstiklintose nišose yra medinės XIX a. **skulptūros „Arkangelas** **Gabrielius“, „Kristus nešantis kryžių“, „Šv. Petras“ (**unikalus objekto kodas 8724).

 **2.** Andrioniškio miestelio kapinėseyrakultūros paveldo objektai **– Lietuvos šaulių kapai** (unikalus objekto kodas 25101), palaidoti trys Šaulių sąjungos 12-os rinktinės nariai Jonas Budrevičius, Antanas Meškeliūnas ir Antanas Žarskus, žuvę 1920-11-21 Troškūnų mstl.; **Partizanų kapai** (unikalus objekto kodas 17258 ), palaidoti dvidešimt du Vytauto, Algimanto apygardos partizanai, žuvę 1945–1949 m.; **Rašytojo, bibliografo Antano Biliūno kapas** (unikalus objekto kodas 16784). A. Biliūnas (1905–1970m.) pedagogas, rašytojas, bibliografas gimęs Andrioniškyje; K**nygnešio Juozo Mickūnaičio kapas** (unikalus objekto kodas 17257). J. Mickūnaitis (1851–1929) knygnešys, spaudos draudimo metais platinęs lietuvišką spaudą.

 **3.** Butkiškių kaime yra kultūros paveldo objektas – **Rytų Lietuvos** **(Karaliaus Mindaugo)** **partizanų srities vadavietė ir partizanų kovos ir žūties vieta** (unikalus objekto kodas 17259). Buvusioje Jovaišų sodyboje 1945–1949 m. buvo įrengta partizanų slėptuvė. 1949-10-28 šioje slėptuvėje žuvo Rytų Lietuvos (Karaliaus Mindaugo) partizanų srities vadas Antanas Slučka–Šarūnas ir Algimanto apygardos Šarūno rinktinės partizanai: Juozas Jovaiša–Lokys, Joana Railaitė Slučkienė–Neringa. Žūties vietoje pastatytas medinis kryžius ir paminklinis akmuo.

 **4.** Griežionėlių kaime yra kompleksinis kultūros paveldo objektas **– Stanislovo ir Liudvikos Didžiulių sodyba** (unikalus objekto kodas 10478). XIX a. pab.–XX a. pr. šioje sodyboje buvo draudžiamos lietuviškos spaudos slėptuvė, čia gimė ir gyveno lietuviškos spaudos platintojas, bibliografas St. Didžiulis (1850–1927), jo žmona pirmoji lietuvių literatūros beletristė moteris, visuomenės veikėja L. Didžiulienė–Žmona (1856–1925 m.). Sodybos kompleksą sudaro **namas** (unikalus kodas 33364), **svirnas–vežiminė** (unikalus objekto kodas 33453). 1968 m. sodyboje įkurtas muziejus.

**5.** Padvarninkų kaimo kapinėseyrakultūros paveldo objektai **– Knygnešio Stanislovo Didžiulio kapas** (unikalus objekto kodas 10479). St. Didžiulis (1847–1927) kultūros ir visuomenės veikėjas, knygnešys, bibliografas; **Rašytojos Liudvikos Didžiulienės–Žmonos kapas** (unikalus objekto kodas 26154). L. Didžiulienė–Žmona (1856–1925) visuomenės veikėja, rašytoja; **Knygnešio Jono Šaučiūno kapas** (unikalus objekto kodas 25694). J. Šiaučiūnas (Šiaučiulis) (1870–1945) m. knygnešys.

**6.** Sedeikių kaime yra kultūros paveldo objektai – **Sedeikių buvusio dvaro sodybos fragmentai** (unikalus objekto kodas 65). Dvaro sodyba datuojama XIX a. vid.–XX a. pr. Sodybos kompleksą sudaro: **dvaro rūmai** (unikalus objekto kodas 41533), **ledainė** (unikalus objekto kodas 41534), **tvartas** (unikalus objekto kodas 41535). **Sedeikių kaimo senosios kapinės, vad. Dvaro kapinėmis** (unikalus objekto kodas 12362); **Sedeikių kaimo senosios kapinės** (unikalus objekto kodas 11683). **Katinų, Sedeikių senovės kulto vieta** (unikalus objekto kodas 16125). Akmuo su plokščiadugniu dubeniu yra Pelyšos upės dešiniajame krante, miške. Akmuo datuojamas XVI–XVII a.

**7.** Mendrupio kaime yra kultūros paveldo objektas – **Akmuo su „Arklio ir jaučio pėdomis“** (unikalus objekto kodas 1868). Akmuo yra į rytus nuo kelio Kupiškis – Anykščiai, į šiaurę nuo Mendrupio miško pakraščio.

**8.** Pašvenčio vs. yra kompleksinis kultūros paveldo objektas – **Pašvenčio viensėdžio Purlių šeimos etnoarchitektūrinė sodyba** (unikalus objekto kodas 16015). Sodyba įkurta XIX a. pab. sodybos kompleksą sudaro **namas** (unikalus objekto kodas 43157), **tvartas** ( unikalus objekto kodas 43158) bei **pirtis** ( unikalus objekto kodas 43159).

**9.** Latavos kaime yra kultūros paveldo objektas – **II-ojo pasaulinio karo vokiečių karių kapas** (unikalus objekto kodas 12364). Kapas yra apie 150 m. į š. r. nuo Latavos upelio, kelyje Anykščiai – Andrioniškis.

**10**. Plikiškių kaime yra kultūros paveldo objektas  – **Lietuvos partizanų kautynių ir žūties vieta** (unikalus objekto kodas 43863). 1949-04-27 Šimonių girioje prie Žliobiškių kaimo (dabar Plikiškių k.) kautynėse žuvo Algimanto apygardos Šarūno rinktinės Jauniaus būrio partizanai: būrio vadas J. Karvelis–Šernas, J. Katinas, P. Pečkus–Žąsinas, B. Kiaulevičiūtė–Neužmirštuolė, Z. Railaitė– Lakštingala, O. Talantaitė Katinienė–Jonukas. Kautynių ir žūties vieta paženklinta tipiniu atminimo ženklu.

**11**. Krepšiagaliokaime yrakultūros paveldo objektas – **Krepšiagalio kaimo senosios kapinės** (unikalus objekto kodas 12361). Kapinėse palaidoti Krepšiagalio ir gretimų kaimų gyventojai, antkapiniai paminklai neišlikę.

**12.** Magylų kaime yra kultūros paveldo objektas – **Magylų kapinynas** (unikalus objekto kodas 1883). Kapinynas datuojamas XV–XVIII a.

**13.** Puroniškio vs. yra kultūros paveldo objektas – **Vytauto apygardos Tumo-Vaižganto rinktinės Gintaro rajono vado Teofilio–Gudo, Eskimo ir kitų Lietuvos partizanų žūties vieta** (unikalus objekto kodas 46618). Žūties vieta paženklinta tipiniu atminimo ženklu.